cyanic-selkie/wikianc huggingface dataset:
Tamm (perekonnanimi)
2008. aastal kandis nime Tamm 5241 inimest.
2017. aasta 1. jaanuari seisuga oli Eestis perekonnanimi Tamm 5242 inimesel: 2453 mehel ja 2789 naisel. Perekonnanimede levikult on Tamm 2. kohal Ivanovi järel. 2019. aasta 1. jaanuari seisuga oli Eestis perekonnanimi Tamm 5191 inimesel: 2447 mehel ja 2744	naisel. 2020. aasta 1. jaanuari seisuga on perekonnanimi Tamm 2460 mehel ja 2752 naisel.
Ida-Viru Keskhaigla
SA Ida-Viru Keskhaigla on Haigekassa suurim lepingupartner Virumaal.
Haigla koosseisus on viis kliinikut: kirurgia-, sise-, hamba-, anestesioloogia- ja intensiivravi- ning taastusravi- ja õendusabikliinik, lisaks ka kaheksa meditsiinilist teenistust. Haigla teenindab u 150 000 elanikuga piirkonda ning annab tööd enam kui 1200 töötajale, sealhulgas umbes 200 arstile.
Susan Fowler
Susan J. Fowler on USA tarkvarainsener.
Royal Bank of Scotland Group
Royal Bank of Scotland Group plc (tuntud ka kui RBS Group) on eraõiguslik, kuid osaliselt riigile kuuluv Briti pangandus- ja kindlustus valdusettevõtte, mille peakorter asub Šotimaal Edinburghis. Kontsern opereerib Euroopas, Põhja-Ameerikas ja Aasias asuvate kontorite kaudu mitmesuguseid pangandusbrände, mis pakuvad isiklikku ja äripangandust, privaatpangandust, kindlustust ja ettevõtete finantseerimist. Suurbritannias on kontserni peamised tütarettevõtted The Royal Bank of Scotland, NatWest, Ulster Bank, NatWest Markets ja Coutts. Grupp emiteerib rahatähti Šotimaal ja Põhja-Iirimaal ning alates 2014. aastast on The Royal Bank of Scotland ainus pank Suurbritannias, kus trükitakse endiselt 1 naelsterlingi pangatähti.
Susan Fowler
2017. aastal valis Financial Times ta aasta inimeseks.
Royal Bank of Scotland Group
Lisaks esmasele aktsiate noteerimisele LSE-l on ettevõte noteeritud ka New Yorgi börsil.
Anne Šaraškin
Anne Šaraškin (sündinud Anne Ronk; 19. jaanuaril 1938 Pajusi vallas Viljandimaal) on Eesti iluuisutaja (jäätantsija) ja iluuisutamiskohtunik.
Aastail 1963–1969 tuli ta kuuel korral Eesti meistriks jäätantsus ja 1956. aastal oli ta Eesti meister ka üksikjäätantsus. Aastail 1972–2008 tegutses ta iluuisutamiskohtunikuna, jõudes välja ka rahvusvahelise kategooriani.
Aastal 2012 oli Anne Šaraškin kohtunik telesaates "Tähed jääl".
Ta abikaasa Jüri Šaraškin oli purjetaja, jääpurjetaja ja purjetamiskohtunik. Poeg Peter Šaraškin on samuti purjetaja, nagu oli ka tütar Mari.
Amelia Andersdotter
pisi|Amelia Andersdotter Anna Amelia Matilda Katarina Andersdotter (sündinud 30. augustil 1987 Enköpingis) on Rootsi poliitik, Euroopa Parlamendi noorim liige.
Amelia isa Anders Lundquist oli õpetaja ja maletreener, ema Lotta Lille oli ajakirjanik. Tal on nooremad õed Ulrika ja Karolina, samuti poolvend Eirik Lundquist, kellega tal on ühine isa.
Amelia astus Rootsi Piraadiparteisse varsti pärast selle asutamist 2006. 2007. aasta juunist kuni 2010. aasta märtsini oli ta erakonna noorteorganisatsiooni Ung Pirat rahvusvaheline koordinaator. Selles ametis juhtis ta noorte piraatide suhteid nii teiste Rootsi organisatsioonide kui rahvusvahelise piraadiliikumisega, samuti kujundas ta noorte piraatide välispoliitilisi vaateid.
Ta sai 2009. aasta Euroopa Parlamendi valimistel Rootsi Piraadipartei nimekirjas kandideerides 22 303 häält ja piraadipartei kandidaatide seas teise koha. Esialgu polnud sellest küllalt, et tagada koht europarlamendis, kuid Lissaboni lepingu põhjal sai Rootsi juurde kaks täiendavat kohta europarlamendis. Lissaboni lepingu ratifitseerimisega tekkinud üleeuroopaliste raskuste tõttu sai ta tööd europarlamendis alustada alles 2011. aasta detsembris.
Oma valimise ja ametisse astumise vahelisel ajal reisis Amelia palju. Ta rääkis paljudes maailma paikades oma kogemusest noore poliitikuna ja uutest ideedest teabepoliitikas, pühendudes tööle Euroopa piraadiparteide huvides.
Alates Euroopa Parlamenti asumisest on Amelia keskendanud oma pingutused teabepoliitika muutmisele. Ta kuulub tööstuse, teadusuuringute ja energia parlamentaarsesse komiteesse (ITRE). Samuti on ta rahvusvahelise kaubanduse ja eelarvekontrolli parlamentaarse komitee asendusliige. Ta on Korea poolsaare asjade parlamendidelegatsiooni täisliige ja Andide ühiskonna asjade parlamendidelegatsiooni asendusliige.
Amelia Andersdotter on Võltsimisvastase kaubanduslepingu (ACTA) kriitik. Tema nõuandel soovitas ITRE ACTA tagasi lükata, olles esimene parlamentaarne komitee, mis sellise soovitusega välja tuli. Hiljem ühinesid sellega teised parlamentaarsed komiteed. Lõpuks loobus europarlament ACTA ratifitseerimise plaanist.
Lisaks on Amelia Andersdotter soovitanud uuesti üle vaadata Euroopa Liidu avaliku sektori valduses oleva teabe taaskasutamise direktiivi. Ta on avalikult kritiseerinud Rootsi valitsust soovimatuse eest muuta selle juurdepääsu- ja hinnapoliitikat.
Neue Nordische Miscellaneen
"Neue Nordische Miscellaneen" ("Uued Põhjamaade mistsellid") on 18. sajandi lõpus Baltikumis ilmunud üldteaduslik jätkväljaanne, mis ilmus 1792–1798 väljaande "Nordische Miscellaneen" jätkuna (kokku 18 numbrit).
Selle toimetaja oli baltisaksa pastor August Wilhelm Hupel ning see ilmus Riias saksakeelsena. Selle ilmumisele tegi 1798. aastal lõpu Paul I tsensuuripoliitika.
Konstantínos Volanákis
Konstantínos Volanákis või Volonákis (Κωνσταντίνος Βολανάκης või Βολονάκης; 1837 Irákleio, Kreeta – 29. juuni 1907 Pireus) oli üks 19. sajandi hinnatumaid kreeka maalikunstnikke.
Noorus
Volanákis sündis Kreeta saarel asuva Retimno lähedalt pärit heal järjel peres. Pärast Sýrose saarel gümnaasiumi lõpetamist läks ta samal aastal oma vanemate vendade kutsel Itaaliasse Triestesse, kus asus tööle suure suhkrukontserni Afentoulis raamatupidajana.
Ettevõtte juht hindas väga noore Volanákise kunstiannet, nähes arveraamatutes tema rohkesti joonistusi paatidest, laevadest ja sadamatest. Selle tulemusena finantseeris ta Volanákise maalikunstiõpinguid ning saatis ta omal kulul Baierisse Müncheni Kaunite Kunstide Akadeemiasse õppima. Volanákis alustas õpinguid 1860. aastal Carl Theodor von Piloty õpilasena.
Hilisem elu
Pärast õpingute lõpetamist töötas ta Münchenis, Viinis ja Triestes. 1883. aastal pöördus ta aga tagasi Kreekasse ja asus elama Pireusesse. Samast aastast kuni aastani 1903 õpetas ta Ateena Kaunite Kunstide Akadeemiais. Volanákis suri Pireuses 29. juunil 1907.
Looming ja pärand
Tema teoseid leiab suurematest muuseumidest nii Kreekas kui ka mujal maailmas. Tema teoseid on rahvusvahelistel oksjonitel müüdud kõrge hinnaga: tema maal "Karaïskákise saabumine Fálirosse", mis müüdi 2008. aastal Sotheby oksjonil Londonis rohkem kui 1,6 miljoni naela eest, on kõige kallima hinnaga müüdud 19. sajandi kreeka kunstiteos.
Tema õpilaste hulka kuulus tuntud kreeka kunstnik Michális Oikonómou.
Subjektiivne koosseis
Subjektiivne koosseis on süüteokoosseisu subjektiivsed tunnused, mis iseloomustavad teo toimepanija sisemaailma ehk tema suhtumist toimepandud teosse. Teo subjektiivne külg näitab, kas ja kuidas on teo objektiivsed asjaolud seotud isiku sisemaailmaga ning seega talle subjektiivselt omistatavad. Näiteks tapmise ja surma ettevaatamatu põhjustamise eristamine on võimalik ainult teo subjektiivse külje põhjal.
Süüteokoosseisu subjektiivsed tunnused on tahtlus, ettevaatamatus, motiiv ja eesmärk. Kõik kuriteod eeldavad subjektiivsest küljest alati tahtlust ning ettevaatamatu kuriteo karistamine on võimalik ainult seaduses ettenähtud erandlikel juhtudel.
Tahtlus
Tahtlus on süüteokoosseisu teadlik ja tahteline realiseerimine. Tahtlus on ka psüühiline side toimepanija ja tema teo vahel ning moodustab seega subjektiivse omistamise peamise aluse. Tahtluse liigid moodustuvad intellektuaalse ja voluntatiivse elemendi omavahelise suhestatuse põhjal. Liikide sätestamisel on aluseks võetud käsitus tahtlusest kui koosseisupäraste asjaolude teadmisest ja tahtmisest.
Ka kohtupraktika rõhutab, et tahtluse tuvastamiseks tuleb kontrollida, kas toimepanija teadis koosseisupäraste asjaolude esinemisest või tahtis nende esinemist. Tahtluse eesmärk on toimepanija psüühiliste protsesside kirjeldamine. Jagunedes kaheks elemendiks, kujutab tahtluse mõiste endast ühtlasi teatud kontrollskeemi süüteokoosseisu subjektiivsete tunnuste tuvastamiseks. Esmalt tuleb välja selgitada, kas ja mil määral oli toimepanija teadlik oma käitumise koosseisupärasusest. Järgmiseks tuleb kindlaks teha, milline oli tema suhtumine toimepandusse tahtelisest küljest. Tahtluse puudumine välistab süüteo subjektiivse külje ja isiku kriminaalvastutuse konkreetse kuriteo eest.
Intellektuaalne element
Intellektuaalne element on koosseisupäraste asjaolude teadmine.
Teadmise intensiivsus
Tahtluse intellektuaalne element võib varieeruda alates koosseisule vastavate asjaolude teadmisest kuni nende võimalikuks pidamiseni. Võimalikuks pidamine on intellektuaalse elemendi alammäär, mis tähistab piiri tahtluse ja kergemeelsuse vahel.
Tahtluse liigid
Tahtlus tuleb tuvastada rangelt teo toimepanemise aja seisuga ning see peab katma kõik eriosa koosseisu objektiivsed asjaolud. Tahtlus peegeldab isiku psüühilise suhtumise intensiivsust oma teosse ja selle tagajärge. Tahtlus jaguneb kolmeks: kavatsetus, otsene tahtlus ja kaudne tahtlus. Kõik kolm liiki on omavahel seotud võrdleva raskuse kaudu.
Otsene tahtlus
Otsese tahtluse puhul isik teab, et tema tegu realiseerib süüteokoosseisu ja tahab või vähemalt möönab seda. Otsese tahtluse sisu moodustab isiku kindel teadmine oma käitumise tulemusena saabuvatest tagajärgedest.
Kaudne tahtlus
Kaudse tahtlusega on tegemist siis, kui isik peab võimalikuks ja möönab, et tema tegu realiseerib süüteokoosseisu. Tegemist on isiku sellise psüühilise suhtumisega teosse, kus tagajärje saabumine ei ole kindel, vaid ainult tõenäoline.
Eksimus süüteokoosseisu asjaolus
Eksimus süüteokoosseisu asjaolus on olukord, kus isiku ettekujutus faktilistest asjaoludest ei vasta tegelikkusele. Koosseisueksimuse reegeljuhtumil ei tea isik mõnda objektiivselt esinevat asjaolu, mis vastab süüteokoosseisule. Koosseisueksimuse liigid on samasuseksimus, eksimus sihtobjektis ja eksimus põhjuslikus seoses.
Samasuseksimus
Samasus- ehk identiteedieksimus seisneb eksimuses rünnatava objekti omadustes või samasuses. Tegemist on olukorraga, kus toimepanija tahtlus on suunatud ühe objekti ründamisele, kuid eksimuse tõttu kahjustab ta teist objekti. Üldise arvamuse järgi ei ole eksimus objekti samasuses eksimus süüteokoosseisu asjaolus (KarS § 17 lõike 1 mõttes) ning sel juhul tahtlust ei välistata.
Eksimus sihtobjektis
Eksimus sihtobjektis on olukord, kus rünne ei taba objekti, mille või kelle vastu see tegelikult oli suunatud, ehk tegu on olukorraga, kus toimepanija tegu tabab sihikule võetud objekti asemel teist objekti. Erinevus samasuseksimusest seisneb selles, et kui viimasel juhul tabab toimepanija sihikule võetud objekti, siis sihtobjekti eksimuse korral ei saavuta ta oma eesmärki.
Eksimus põhjuslikus seoses
Eksimus põhjuslikus seoses tähendab, et teoga valla päästetud põhjusliku seose tegelik areng ei vasta sellele, mida isik endale ette kujutas. Isikule tagajärje omistamiseks piisab, kui ta nägi põhjusliku seose arengut ette üldjoontes ja tavalise mõistliku inimese elukogemuse tasandil.
N'Golo Kanté
N'Golo Kanté (sündinud 29. märtsil 1991 Pariisis) on Prantsusmaa jalgpallur.
Ta mängib Saudi Araabia klubis Al-Ittihad ja Prantsusmaa koondises keskpoolkaitsja kohal. Hooajal 2015–2016 mängis ta Leicester Citys ja tuli klubi koosseisus Inglismaa meistriks.
Debüüdi rahvuskoondises tegi N'Golo Kanté 25. märtsil 2016 Hollandi vastu. Esimese värava lõi ta juba järgmises mängus, oma 25. sünnipäeval, 4:2 võidumängus Venemaa vastu.
2017. aastal valiti ta Prantsusmaa aasta jalgpalluriks.
Leicester City
Debüüdi Premier League'is tegi ta hooaja 2015–2016 esimeses mängus Sunderlandi vastu, sekkudes mängu teise poolaja lõpus. Hooaja ainsa värava lõi ta Premier League'is 7. novembril 2015 kodumängus Watfordi vastu.
Chelsea
2016. aasta juulis suundus Kanté 32 miljoni naelsterlingi eest Chelseasse. Ta sõlmis klubiga lepingu viieks aastaks.
Premier League'i hooaja 2016–2017 debüüdi tegi ta hooaja esimeses mängus 15. augustil West Ham Unitedi vastu, kus teenis kollase kaardi juba mängu kolmandal minutil. Esimese värava lõi ta Premier League'is Chelsea meeskonnas sama aasta 23. oktoobril mängus Manchester Unitedi vastu.
Ta valiti Premier League'i hooaja 2016–2017 parimaks mängijaks. Teist hooaega järjest valiti ta Premier League'i sümboolsesse koosseisu.
2018. aastal valiti ta Chelsea aasta jalgpalluriks.
Al-Ittihad
Suvel 2023 liitus ta Al-Ittihadiga.
Põlu-jõgitakjas
Põlu-jõgitakjas (Sparganium erectum subsp. neglectum) on harulise jõgitakja alamliik.
Taim kasvab veekogude kaldaosas. Taim on Eestis haruldane.
Küberhügieen
Küberhügieen on käitumiste ja võtete jada kasutamisel loodud olukord, kus on hoolikalt läbi mõeldud nii inimese enda andmete kui ka asutuse või organisatsiooni andmete kaitsmine – seda võib vaadelda kui käitumismallide ja võtete kogumit, mille abil arvutite (ja üha enam ka muude Internetti ühendatud seadmete) kasutajad tagavad süsteemide toimimise ja parandavad turvalisust. Sarnaselt kehalise hügieeniga on küberhügieen regulaarne tegevus, millega ennetatakse levinud riske
Ohud
Küberhügieeni eesmärgiks on vähendada peamiselt tavakasutajat ohustavaid küberohte, näiteks
Puudulik küberhügieen võib tänapäeval viia väga erinevate raskete tagajärgedeni (näiteks riigikaitses ). Teisalt on levinud ka üksikisiku privaatsuse rikkumised erinevate osapoolte poolt
Abinõud
Küberhügieeni võtete hulka kuuluvad muuhulgas :
Lisaks on antud samas ka soovitusi sotsiaalmeedia kasutajaile, näiteks:
Lisaks kuuluvad küberhügieeni võtete hulka ka pidev andmete varundamine, samuti läbimõeldud ja kontrollitud tarkvaravalik.
Õigusvastasele teole kaasaaitamine
Õigusvastasele teole kaasaaitamine on teise isiku tahtlikule õigusvastasele teole vaimse, füüsilise või ainelise kaasabi osutamine. Kaasaaitamine toimub tavaliselt tegevusena, näiteks koostab isik plaani või muretseb teo toimepanemiseks vajalikud vahendid. Samuti saab kaasa aidata tegevusetusega ehk jäädes passiivseks olukorras, kus tuleks sekkuda. Kaasaaitamist tuleb aga eristada kaastäideviimisest, sest kaasaaitaja ei valitse tegu (tervikuna), vaid toetab seda. Ta soodustab teise isiku õigusvastast tegu. Kaasaaitaja võib olla nii füüsiline kui ka juriidiline isik, samuti saab aidata kaasa nii füüsilise kui ka juriidilise isiku teole.
Füüsiline
Füüsiline kaasabi on teo täideviija tegevuse positiivne mõjutamine ehk teo mõjutamine mõne muu füüsilise teoga selle nimel, et põhitegu saaks toimuda, näiteks takistuste kõrvaldamine, eeltingimuste loomine jms. Selline füüsiline abi, kus näiteks toimepanija eest pannakse kuritegu ise toime, on juba kuriteos osalemine osavõtja või kaastäideviijana. Seega on oluline eristada, et kaasaaitaja soodustab üksnes põhiteo toimepanija tegu, kuid ei tee seda tema eest ega koos temaga.
Vaimne
Vaimne kaasabi on teo täideviija psüühika mõjutamine. See võib avalduda kahes vormis. Esiteks võib see avalduda tehniliselt, näiteks plaani koostamine teo täideviimiseks. Teiseks võib see avalduda teotahte soodustamises, näiteks nõuande või lisamotiivi andmises, samuti kahtluste hajutamises, olemasoleva tahtluse tugevdamises jne.
Aineline
Aineline kaasabi on kuriteo toimepanemiseks vajaliku raha või muu vahendi andmine.
Seos põhiteoga
Kaasaaitamisel peab olema põhjuslik seos põhiteoga, vastasel juhul ei ole see põhiteo toimepanemisele kaasabi osutamine. Piisab sellest, kui abistav tegu mõjub mistahes ajahetkel teo täideviijale soodustavalt, sellisel juhul juba ongi tegu kaasaaitamisega. Näiteks tapmise puhul relva andmine tapjale on teole kaasaaitamine, sest see soodustab tegu ja on selges seoses.
Aeg
Kaasaaitaja võib tegutseda nii põhiteo ettevalmistamise, katse kui ka täideviimise staadiumis. Kaasaaitamine on üldjuhul võimalik kuni teo lõpuleviimise ehk koosseisu täitmiseni. Näiteks tapmise puhul saab teo toimepanemisele kaasa aidata surmavate vigastuste tekitamise hetkest kuni surma saabumiseni. Eelnevalt kokku lepitud tegude puhul on tegemist kaasaaitamisega, aga kui eelnev kokkulepe puudub ja tegu on juba toime pandud, siis ei ole. Näiteks kui vargus on juba toime pandud ja keegi ilma eelneva kokkuleppeta leiab varastatud eseme ja selle kuhugi toimetab, siis ei aita ta varguse toimepanemisele kaasa.
Tahtlus
Põhiteole kaasaaitamine on tahtlik tegu. Kaasaaitaja peab oma teoga pidama võimalikuks põhiteole kaasaaitamist ehk tema tahtlus peab ulatuma lõpuleviidud põhiteoni, seega peab nende vahel olema seos. Kaasaaitamisena ei saa tõlgendada tegu, mille isik pani toime kergemeelsusest, hooletusest või mittesüüliselt käitudes. Tema teo taga peab olema tahe. Näiteks kui poemüüja unustab õhtul lukustada poe ukse ning öösel toimub vargus, siis ei ole tegemist vargusele kaasaaitamisega. Neid tegusid tuleb eraldi käsitleda. Poemüüja tegu oli hooletus. Kui aga ta oleks meelega ukse lukustamata jätnud, siis oleks tegemist kaasaaitamisega.
HMMWV
HMMWV (akronüüm inglise keelest High Mobility Multipurpose Wheeled Vehicle, otsetõlkes 'suure liikumisvõimega mitmeotstarbeline ratassõiduk'), kõnekeeles Humvee, on nelikveoga kergveok, mida sõjaväe tarbeks toodab USA autotootmisettevõte AM General.
Ajalugu
USA sõjaväes on Humveedega asendatud Vietnami sõjast kasutuses olnud Willys MB-d, M151-d, Gama Goatid ja teised kergveokid. See sõiduk on kasutusel ka mitme muu riigi ja organisatsiooni armees.
Humveest on toodetud ka tsiviilkasutuseks sobilikke mudeleid. Sõidukit kasutati edukalt 1991. aasta lahesõjas, kus see sai hästi hakkama ohtlikul kõrbepinnasel; sõjast saadi inspiratsiooni tsiviilkasutuseks sobiliku Hummeri tootmiseks.
Ukraina kasutas neid sõidukeid Vene-Ukraina sõjas.
Keldrimäe raamatukogu
Keldrimäe raamatukogu on Tallinna Keskraamatukogu haruraamatukogu, mis asus Tallinnas Kesklinna linnaosas Keldrimäe asumis aadressil Tartu maantee 62. Keldrimäe raamatukogu nime sai raamatukogu 1990. aastatel. Kuid raamatukogu kolis sellele aadressile Tartu maantee 62 juba aastal 1938 ja kandis Tallinna 1. haruraamatukogu nime. Aastatel 1952–1974 allus raamatukogu Mererajooni täitevkomiteele ja kandis nimetust Mererajooni 1. raamatukogu. Siis läks raamatukogu uuesti Tallinna Keskraamatukogu alluvusse ja kandis Tartu mnt haruraamatukogu nimetust.
Balmoral (laev)
Balmoral (endine Norwegian Crown, valmis nime all Crown Odyssey) on kruiisilaev, mis kuulub ettevõttele Balmoral Cruise Ltd ja mida käitab laevakompanii Fred. Olsen Cruise Lines.
Keldrimäe raamatukogu
Juunis 1998 kolis Keldrimäe raamatukogu Lasnamäele ning avati 15. juunil aadressil Võru tänav 11 Laagna raamatukogu nime all.
Balmoral (laev)
Ajalugu
Kiil pandi laevale tehasenumbriga 616 Saksamaal Papenburgis Meyer Werfti laevatehases 30. aprillil 1987. Laeva projekteeris Taani projekteerimisbüroo Knud E. Hansen A/S ja esialgu kandis ta nime "Crown Odyssey". Laev ristiti juba enne valmimist, 14. mail 1988.
Laev valmis 1. juunil 1988 ja anti üle Pireuses asuvale ettevõttele Royal Cruise Line, mis kasutas laeva Kariibi merel. 1992 müüdi laev Bahamal Nassaus asuvale ettevõttele Kloster Cruise. 1996 omandas selle ettevõtte USA ettevõte Norwegian Cruise Line (NCL) ja nimetas laeva ümber Norwegian Crowniks.
Alates 2000 sõitis laev vana nime "Crown Odyssey" all Lähis-Idas. Nimevahetuse põhjustas asjaolu, et Norwegian Cruise Lines omandas ettevõtte Orient Lines.
7. novembril 2007 anti laev Fred. Olsen Cruise Linesile üle ja 16. novembril 2007 saadeti laev Blohm + Vossi kuivdokki Elbe 17, kus teda pikendati 30,20 m võrra. Laevasektsioon valmistati Schichau Seebecki laevatehases, kus laev lasti vette 6. oktoobril ja 30. oktoobril 2007 saabus laev ujuvil Hamburgisse kuivdokki. Pärast pikendamist hakkas laev väliselt tugevasti meenutama Dmitri Furmanov-klassi laevu, mis olid valminud 1980. aastatel Saksa DV-s.
2008. aastal võeti laev kasutusse nime all Balmoral.
Tehnilised andmed
Laev on 217,91 m pikk ja 28,21 m lai. Tema süvis on 7,25 m ja kiirus kuni 22,5 sõlme. Laeva kogumahutavus on 43 537 ja puhasmahutavus 15 401. Laeva jõuseadme moodustavad 4 diiselmasinat MAK 8M601/6M35 võimsusega kokku 21,3 MW. Laev tohib peale võtta 1778 reisijat ja laevaperes on 471 liiget.
Reisijate ala
Balmoralil on reisijate kasutada 9 tekki. Need kannavad numbreid 3–11.
7. tekk on peamiselt kaubanduspiirkond mitmesuguste söögi- ja müügikohtadega, seal on ka raamatukogu ja internetipunkt ning väike ujula. 10. tekil on jõusaal ja ilusalong. Kõige kõrgemal, 11. tekil on observatoorium, päikesetekk ja peamine ujula.
Juhtumid
21. jaanuaril 2009 jäi Balmoral Biskaia lahes tormi kätte. Laev koges tuult tugevusega kuni 97 km/h ja laineid kõrgusega 15 m. Kaks reisijat saadeti pärast seda raskete vigastustega Hispaaniasse A Coruñasse haiglasse.
pisi|Balmoral [[Liverpoolis enne Titanicu mälestusreisi algust 5. aprillil 2012]] 8. aprillil 2012 alustas Balmoral sõitu Inglismaalt Southamptonist, et võtta ette sama teekond kui 100 aastat tagasi Titanic. Laev möödus Prantsusmaal olevast Cherbourgist ja 9. aprillil ka Iirimaal olevast Cobhist, mis oli viimane sadam, millega Titanic ühenduses oli. Balmoral jõudis Titanicu hukkumispaika tähtajaks, 14. aprilliks kella 23-ks. Laeval peeti mälestusjumalateenistus ja üle parda visati 3 lillepärga. Balmoral jäi sellesse paika kogu ööks ja lahkus järgmisel varahommikul New Yorki, kuhu Titanicki oli teel olnud.
Heino Liimets
Aastail 1947–1952 õppis ta Tartu Riiklikus Ülikoolis eesti keele ja kirjanduse ning loogika ja psühholoogia õpetajaks. 1959 kaitses ta pedagoogikakandidaadi väitekirja "Koolisisese metoodilise töö süsteem".
Aastail 1956–1975 oli ta Tartu ülikooli pedagoogikaõppejõud (aastast 1963 pedagoogikakateedri juhataja, aastast 1966 dotsent). Aastatel 1975–1989 oli ta TPedI pedagoogika- ja psühholoogiaõppejõud (aastast 1985 professori kohusetäitja ja kateedrijuhataja).
Uurimistöö
Liimets tegeles kasvatusteooria, didaktika, kasvatusfilosoofia ja sotsiaalpedagoogikaga.
1950. ja 1960. aastatel esitas ta raskestikasvatatavate lastega tegeldes esitas ta koos L. I. Novikova ja A. T. Kurakiniga kasvatuse ja õpetamise süsteemse ja kompleksse käsituse idee.
Eduka õppetegevuse eeldus on Liimetsa järgi õpetaja ja õpilase vastastikune mõju ja vastastikune rikastamine (1967). Kasvatus on kasvandiku ja kasvataja vaheline vastastikune toime, mis loob soodsad tingimused õpilase isiksuse juhtimiseks.
Kogu elutegevust tuleb uurida inimese arengu kontekstis. Lähtudes sellest tehti 1970. ja 1980. aastatel Eesti vanemate klasside õpilaste representatiivne uuring.
Pedagoogika on Liimetsa järgi integratiivne teadus, mis põhineb psühholoogial, sotsioloogial, füsioloogial ja teistel teadmisvaldkondadel.
Ta töötas välja rühmatöö kontseptsiooni, mis on suunatud iga õpilase isiksuse arengule. Ta püüdis orienteerida õpetajat isiksuslikule lähenemisele. Ta töötas välja integraalse didaktika kontseptsiooni. Ainult intellektuaalsele arengule orienteeritud didaktikateooria ei peegelda tervikliku isiksuse kujunemise protsessi täielikult. Ainult õppetegevus loob tingimused ellu lülitumist võimaldavate integraalsete isiksuseomaduste kujunemiseks.
Liimets korraldas psühholoogide, pedagoogide, filosoofide ja meedikute sümpoosione ja suvekoole. Ta oli 1972. aastast kuni elu lõpuni Ühiskondliku Pedagoogika Uurimise Instituudi direktor. Ta oli ka NSV Liidu Psühholoogide Seltsi Eesti osakonna kauaaegne esimees.
Kamila Lićwinko
Kamila Lićwinko (neiupõlvenimega Stepaniuk; sündinud 22. märtsil 1986 Bielsk Podlaskis) on Poola kergejõustiklane (kõrgushüppaja).
2017. aasta maailmameistrivõistlustel Londonis võitis ta kõrgushüppes isiklikku rekordit kordava tulemusega 1.99 pronksmedali. Kaks aastat varem oli ta Pekingi maailmameistrivõistlustel jäänud sama tulemusega neljandaks. Tema isiklik rekord sisetingimustes on 2.02, mis on püstitatud 21. veebruaril 2015 Toruńis ja mis on ühtlasi Poola rekord.
2013. aastal abiellus ta oma treeneri Michał Lićwinkoga.
Sulev Laugasson
Sulev Laugasson (23. märts 1935 – 10. jaanuar 2001 Tallinn) oli eesti poksija.
Meottomyces
Meottomyces on šampinjonilaadsete seltsi värvikuliste sugukonda kuuluv seente perekond.
Sulev Laugasson
Ta poksis Tallinna Kalevis ja Tööjõureservides.
Kadi Sizask
pisi|Kadi Sizask (2007) Kadi Sizask (sündinud 1986 Raplas) on eesti 2007. aasta iluduskuninganna.
Ta esindas Eestit 2007. aastal Hiinas toimunud võistlusel Miss World.
Sulev Laugasson
Ta oli I keskkaalus (kuni 71 kg) kahekordne Eesti NSV meister aastatel 1954–1955. Ta sai 1957. aasta Eesti NSV meistrivõistlustel II keskkaalus (kuni 75 kg) 2. koha.
Banco Santander
pisi|Banco Santanderi logo|251x251px Banco Santander, S.A., mis tegutseb Santander Groupina, on Hispaania suurim rahvusvaheline kommertspank ja finantsteenuseid osutav ettevõte, mille peakorterid asuvad Madridis ja Santanderis Hispaanias. Lisaks on firmal kõigis globaalsetes finantskeskustes kontorid.
Sulev Laugasson
Ta sai 1952. aasta Nõukogude Liidu noorte meistrivõistlustel kergekaalus (kuni 60 kg) 3. koha.
Banco Santander
See on suuruselt 16. pangandusasutus maailmas. Ehkki firma on tuntud oma Euroopa pangandustegevuse poolest, laienes pank Põhja- ja Lõuna-Ameerikasse ning Aasiasse.
Sulev Laugasson
Isiklikku
Sulev Laugasson on maetud Tallinna Pärnamäe kalmistule.
Banco Santander
Ettevõttel on palju tütarettevõtted, näiteks Abbey National, mis on Santanderi nime all ümber nimetatud. Ettevõte on osa Euro Stoxx 50 börsiindeksist.
2016. aasta mai seisuga oli Santander maailma suurimate aktsiaseltside Forbes Global 2000 nimekirjas 37. kohal.
Kristina Karjalainen
Kristina Karjalainen (sündinud 15. augustil 1989 Tallinnas) on eesti ja soome päritolu iluduskuninganna.
Ta võitis 2013. aastal võistluse Eesti Miss Estonia ja samal aastal esindas Eestit võistlusel Miss Universe.
Miréla Maniáni
Miréla Maniáni (abielus 1997–2002 Miréla Maniáni-Tzelíli; sündinud 21. detsembril 1976 Durrësis) on Albaania (kuni 1997. aastani) ja Kreeka endine odaviskaja.
Tema nimel on Albaania rekord odaviskes 62.64 ja Kreeka rekord 67.51.
Virgin Group
pisi|234x234px|Virgin Groupi logo Virgin Group Ltd. on Suurbritannia rahvusvaheline riskikapitali konglomeraat, mille asutajateks on ettevõtjad Sir Richard Branson ja Nik Powell.
Virgin Groupi asutamise kuupäevaks on Companies House noteeritud 1989. aasta, mis liigitab selle valdusettevõtteks; Virgini äri- ja kaubandustegevus sai alguse 1970. aastatest. Virgin Groupi netoväärtuseks hinnati 2014. aasta novembri seisuga 5–5,5 miljardit naela.
Hematopoeetiline tüvirakk
Hematopoeetilised tüvirakud arenevad embrüonaalsetest hematopoeetilistest tüvirakkudest.
Hematopoeetiline tüvirakk võib diferentseeruda nii lümfoid- (T-lümfotsüüdid, B-lümfotsüüdid, loomulikud tappurrakud), erütroid-, müeloid- (monotsüüdid ja makrofaagid, neutrofiilid, basofiilid, eosinofiilid, erütrotsüüdid, dendriitrakud) kui ka megakarüotsüütseks eellasrakuks. Ka fetaalsed lümfoidkoe arengut mõjutavad rakud võivad pärineda hematopoeetilistest tüvirakkudest.
Kõikide diferentseerumisradade rakkude areng lahkneb luuüdis.
Toonela (soomusauto)
Toonela oli Eesti soomusauto.
Toonela ehitati 1919. aastal Tallinnas AEC veoauto baasil, osales Vabadussõjas alates 22. aprillist 1919 Soomusautode Kolonni koosseisus ja oli Eesti sõjaväe relvastuses kuni 1940. aastani.
Hematopoeetiline tüvirakk
Hematopoeetiliste tüvirakkude areng, paljunemine, diferentseerumine, plastilisus, liikumine, morfoloogia ja patoloogia ning apoptoos võivad erineda nii liigiti, indiviiditi kui ka arenguastmeti.
Hematopoeetiliste tüvirakkude olemasolu kohta tuleb mainida, et neid pole õnnestunud eraldada ega otseselt vaadelda, kuid on mõningaid tõendeid, näiteks tuuakse tõestuseks luuüdi transplantatsioonid. Arvatakse, et sarnaselt teiste tüvirakkudega on neil lõputu paljunemis- ja diferentseerumisvõime.
Bruņene
Bruņene on küla (mazciems) Lätis Augšdaugava piirkonnas Skrudaliena vallas. Külas asub Bruņene mõisa (Brunnen) süda. Aastatel 2009–2021 jäi asula Daugavpilsi piirkonda.
Hematopoeetiline tüvirakk
Punase luuüdi niššides paiknevad hematopoeetilised tüvirakud alluvad geneetilistele ja hormonaalsetele kontrollimehhanismidele, lisaks mõjutavad neid ümbritsev strooma, ringlevad kasvufaktorid, tsütokiinid, ka manustavad ravimid jpm. Viimaste uuringute andmetel mängib rolli ka sümpaatiline närvisüsteem.
Paljunemine
Inimese hematopoeetilised tüvirakud paljunevad in vivo keskmiselt üks kord 40 nädala jooksul (kassidel ∼ kord 8,3 nädala ja hiirtel ∼ kord 2,5 nädala jooksul) ja nende koguarvuks hematopoeetilises süsteemis pakutakse ∼ 10 000 – 20 000.
Ekspressiooniprofiil
Inimese hematopoeetilised tüvirakud on lineage negative (Lin−) CD4, 8, 10, 14, 15, 16, 19, 20.
CD34
1,5–3%-l inimese luuüdi hematopoeetilistel tüvirakkudel on tuvastatud CD34 antigeen. Tüvirakud toodavad pinnal CD34-glükoproteiini (BM-CD34+ rakud).
Plastilisus
Hematopoeetiliste tüvirakkude plastilisuses ei ole uurijad kokkuleppele jõudnud. Mõnede uurijate arvates on hematopoeetilised tüvirakud võimelised välja arenema teist tüüpi rakkudeks, näiteks epiteeliks, maksarakkudeks, ajukoeks jpm.
Patoloogia
Inimestel seostatakse hematopoeetiliste tüvirakkudega ka haiguslikke seisundeid: konstitutsionaalne aplastiline aneemia, agranulotsütoos, raske kombineeritud immuunpuudulikkus, tserebellaarne ataksia defektse DNA-reparatsiooniga, Wiskotti-Aldrichi sündroom, sirprakk haigusseisundid, paroksüsmaalne e äkkhootine öine hemoglobinuuria jpt.
Rakuravi
Inimese hematopoeetilisi tüviraku liine kasutatakse kliinilises hematoloogias hematopoeetiliste tüvirakkude transplantatsiooniks.
Ajaloolist
Hematopoeetilised tüvirakud avastati tõenäoliselt 1963. aastal.
Kuivajõe karstiala
Kuivajõe karstiala on karstiala Harju maakonnas Kose vallas Kuivajõe küla ja Kose-Uuemõisa vahel Kuivajõe orus. Karstialal kaob Kuivajõgi veevaesel perioodil maa alla. Karstiala kaitseks on loodud Kuivajõe sängi kaitseala, mis asub Kuivajõe ja Tade küla ning Kose-Uuemõisa aleviku maadel, pindala  22,3 ha. Asutatud 1960, et kaitsta Kuivajõe sängi 3 km ulatuses jõe neeldumiskohast (umbes 200 m Tallinna–Tartu maanteest lõuna pool) allavoolu. Orus on mitu salajõe allikarühma. Sängi maapealses osas voolab jõgi ainult suurvee ajal. Kuivajõe karstiala ja säng on ürglooduse objektid.
Kuivajõgi kaob maa alla samanimelise küla ja Kose-Uuemõisa vahel, voolates salajõena umbes 2–2,5 kilomeetrit.
Ferriit (elektrotehnika)
Ferriit on metallkeraamiline magnetmaterjal (magnetilistelt omadustelt ferrimagneetik), mis koosneb raudoksiidist Fe2O3 ja teiste metallide (Ni, Mn, Zn jt) oksiididest. Sõltuvalt koostisest (raudoksiidile lisatud oksiididest) saadakse pehmed magnetmaterjalid (mangaantsinkferriit, nikkeltsinkferriit) või kõvad magnetmaterjalid (strontsiumferriit, baariumferriit, koobaltferriit). Jaotus pehmeteks ja kõvadeks magnetmaterjalieks põhineb sellel, kui suur on materjali magnetiline hüsterees. Pehmemagnetferriitidest valmistatakse induktiivpoolide, drosselite ja trafode magnetsüdamikke, kõvamagnetmaterjalidest peamiselt püsimagneteid, näiteks valjuhäälditele.
Browardi maakond
pisi|Deerfield Beach Intracoastali sild Browardi maakond (Broward County) on maakond USA-s Florida osariigis.
Ferriit (elektrotehnika)
Ferriitidel on suur eritakistus ja sellest tulevalt väike pöörisvoolukadu. Seetõttu saab pehmemagnetferriite kasutada induktiivkomponentide südamike valmistamiseks kõrgsagedusahelatele (kuni mikrolainete sagedusteni).
Browardi maakond
Maakonna halduskeskus ja suurim linn on Fort Lauderdale. Suuremad linnad on veel Pompano Beach, Coral Springs, Miramar, Hollywood ja Pembroke Pines.
Maakonna pindala on 3418 km². Veepindala on 296 km².
Elanike arv oli 2010. aasta rahvaloenduse järgi 1 748 066. Aastal 2000 oli elanike arv 1 623 018.
Ferriitsüdamik
Ferriitsüdamik on ferriidist magnetsüdamik, mida kasutatakse laialdaselt induktiivpoolide ja drosselite induktiivsuse suurendamiseks ning trafode magnetahela loomiseks kõrgetel sagedustel.
Drosselite, trafode ja muude induktiivkomponentide jaoks moodustatakse elementidest (näiteks kahest C- või U-elemendist) suletud magnetahel. Pindmontaažiks kasutatakse spetsiaalseid SMD-ferriite, näiteks risttahukakujulisi mõõtmetega 1,0 × 0,5 × 0,5 mm kuni 4,5 × 3,2 × 1,5 mm.
Brändi juhtimine
Turunduses on brändi juhtimine analüüs ja kavandamine, kuidas brändi turul tajutakse. Heade suhete arendamine sihtturuga on brändi juhtimiseks hädavajalik. Brändi juhtimise käegakatsutavad elemendid hõlmavad toodet ennast; selle välimust, hinda ja pakendit jne. Immateriaalsed elemendid on kogemused, mida tarbijad brändiga jagavad, ja ka suhted, mis neil brändiga on. Brändijuht kontrollib kõiki tarbija kaubamärgi liidu aspekte ning suhteid tarneahela liikmetega.
Niina Raadik
Niina Raadik (aastani 1949 Niina Oidekivi; 22. august 1924 Tallinn – 12. aprill 2016) oli eesti spordi- ja rahvatantsupedagoog.
Elulugu
Ta lõpetas 1944. aastal Tallinna 4. keskkooli ja 1948. aastal Tartu Riikliku Ülikooli kehakultuuriteaduskonna.
Ta töötas aastatel 1948–1961 Tallinna 17. Keskkooli, ja uue koolimaja valmides, aastatel 1961–1979 Tallinna 46. keskkooli kehalise kasvatuse õpetajana (aastast 1978 vanemõpetaja) ja aastatel 1952–1989 Tallinna Pedagoogilise Instituudi üliõpilaste praktika juhendajana.
Koos abikaasa Alfred Raadikuga pani ta aluse koolinoorte rahvatantsupidudele (noorte laulu- ja tantsupidu). Alates 2002. aastast antakse välja Niina ja Alfred Raadiku nimelist kooli rahvatantsuõpetaja preemiat.
Abikohtunik (jalgpall)
pisi|Austria abikohtunik Clemens Schüttengruber näitab suluseisureegli rikkumist kesktsoonis. Abikohtunik (vananenud termin piirikohtunik ja mittesoovitatav termin joonekohtunik) on jalgpalli mõistes väljakukohtunikku abistav jalgpalliametnik, kes aitab mängu vastavalt mängureeglitele läbi viia.
Ametlikele mängudele võib määrata kaks abikohtunikku. Esimene abikohtunik asub tehnilise ala ja seal asuva vahetusmeeste pingi ees ning neljanda kohtuniku puudumisel tegeleb ka mängijate vahetustega. Teine abikohtunik asetseb teisel pool mänguväljakut kaugemal pool küljejoonel. Mõlemad abikohtunikud liiguvad oma küljejoonel nurgalipust keskjooneni.
Abikohtuniku peaülesanded on määrata, kas on toimunud suluseisureegli rikkumine, kas pall ületas otsa- või küljejoone ning abistada peakohtuniku nägemisulatusest väljas ja enda lähedal toimunud rikkumiste korral. Sõltuvalt võistlusjuhendist ja väljakukohtuniku soovist võib abikohtunikul olla ka muid ülesandeid, näiteks vajadusel aidata peakohtunikul hoida mängijate üle kontrolli või asendada teda vigastuse või võimetuse korral. Kuigi tänapäeval on abikohtunikul otsuste vastuvõtmisel ja peakohtuniku abistamisel väga suur osa, on peakohtunikul teatud situatsioonides õigus abikohtuniku otsus tühistada.
Abikohtunike määramine
Jalgpallireeglite 6. reegel (abikohtunikud) ütleb, et mängule võib määrata kaks abikohtunikku. Eestis on selleks Eesti Jalgpalli Liidu kohtunike osakond. Abikohtunikud määratakse meeste liigades osaliselt alates neljandast liigast. Aste kõrgemalt, meeste kolmandast liigast, ja naiste esiliigast alates on abikohtunikud kohustuslikud igas mängus. Noorte liigades abistavad abikohtunikud alates poiste U-17 Eliitliigast, kus mängivad alla 17-aastased poisid.
Üldised ülesanded
pisi|Abikohtunik Jalgpallireeglite 6. reegeli järgi on abikohtunike kohustus peakohtunikule märku anda:
Abistamine
Lisaks aitavad abikohtunikud peakohtunikku vastavalt mängureeglitele ka kõikvõimalikes muudes olukordades. Olenevalt mängust ja peakohtuniku soovidest on abikohtunikel õigus, näiteks: Peakohtunik võib muuta abikohtuniku otsuseid, juhul kui peakohtuniku hinnangul ei olnud abikohtunik võimeline olukorda korrektselt hindama.
Peakohtunikul on õigus abikohtunik(ud) lubamatu vahelesegamise või vääritu käitumise tõttu kohustustest vabastada.
Varustus
Abikohtunik kannab väljakukohtunikuga samasugust vormiriietust, mille hulka kuuluvad (varrukatega) särk, lühikesed püksid, põlvikud ja jalanõud. Kohtunikud kannavad värve, mis eristavad neid mõlemast võistkonnast, sealhulgas kummagi võistkonna väravavahist. Kõige uuemad kohtunikuvormid võeti kasutusele 2016. aasta 15. Euroopa jalgpalli meistrivõistlustel Prantsusmaal (UEFA EURO 2016). Kohtunikud kandsid kas musti, kollaseid, helesiniseid või roosasid särke ja põlvikuid ning musti pükse.
Abikohtuniku varustuse kõige tähtsam osa on lipp, mida ta kasutab informatsiooni edasiandmiseks. See on tavaliselt kollase-oranžiruuduline. Inglismaal on tavaks eristada abikohtunikke nende lippude järgi. Seeniori ehk vanemabikohtuniku tunneb ära ruudulise lipuga. Tema asendab väljakukohtunikku viimase vigastuse vm korral. Teine abikohtunik kasutab tavaliselt üleni kollast lippu. Selline süsteem aitab nii peakohtunikku kui ka mängijaid.
Kõrgemates liigades ja võistlustel kasutatakse ka piiplippe, mille abil saavad abikohtunikud olulistest juhtumitest kiiremini ja paremini peakohtunikule märku anda. Lisaks kasutatakse ka kommunikatsioonisüsteemi, mis lihtsustavad kõikide kohtunike vahelist suhtlust.
Üldistest vahenditest kuuluvad abikohtuniku varustusse veel kell, märkmik ja pastakas. Nii nagu mängijatelgi, on kohtunikel keelatud mängu ajal kanda ehteid (v.a kella või muud aja võtmise seadet).
Nimetamine
Varem kutsuti abikohtunikke piirikohtunikeks (linesmen), kuigi seda terminit kasutatakse siiani üsna tihti. 1996. aastal muudeti mõistet, et anda mänguametnike tööst parem ülevaade ning kaotada ingliskeelne termin, mis viitab vaid meessoole. Samuti ei soovitata kasutada terminit kohtuniku abilised.
Lisakohtunikud
Kõrgema tasemega mängude puhul abistab väljakukohtunikku ka neljas kohtunik. Mängu ajal on neljanda kohtuniku peamisteks ülesanneteks tehnilise ala ohjamine ja juhendamine, vahetus(t)e ja lisatud aja näitamine, kasutades numbritablood, ja vahetusmängijate kontrollimine enne mänguväljakule sisenemist. Vastavalt võistlusreeglitele ja peakohtuniku soovile võib neljandal kohtunikul olla ka muid kohustusi, sealhulgas peakohtuniku asendamine, juhul kui viimane ei suuda mängu jätkata.
Kõrgematasemelistel mängudel on ka viies kohtunik, kes vahetab vajadusel välja abikohtuniku või neljanda kohtuniku. Tema reeglina peakohtuniku tööd üle ei võta.
Kohtunikuks saamine
Eesti Jalgpalli Liit koolitab igal aastal uusi kohtunikke viies kohas üle Eesti. Kohtunike kooli saab minna vähemalt 15-aastane noor. Koolitusprogramm koosneb teooriatundidest, praktikast ja eksamist.
Lisaks toimub igal aastal ka eraldi seminar naiskohtunikele. See tava sai alguse 2013. aastal ning esimese naiskohtunike kursuse lõpetas 16 naist.
FIFA kategooria abikohtunikud Eestis
Eestis on kokku 16 FIFA kategooria kohtunikku: 4 peakohtunikku, 8 abikohtunikku ja 2 kohtunikku nii saali- kui ka rannajalgpallis. Kaheksa abikohtuniku seas on 6 meest ja 2 naist. Igal aastal vaatab tippkohtunikest koosnev jalgpalliliidu kohtunike komisjon üle nimekirja, keda FIFA kategooria kohtunikuks esitada ja keda jätta.
FIFA abikohtunikud Eestis aastal 2016:
FIFA abikohtunike füüsiline test
Lisaks teoreetilisetele seminaridele ja testidele kontrollitakse igal aastal ka kohtunikke füüsist. FIFA kategooria kohtunikel on igal aastal kohustuslik läbida FIFA (Rahvusvahelise Jalgpalliassotsiatsioonide Föderatsiooni) koostatud test, mida viimati uuendati 2016. aastal.
Pablo Galdames Millán
Pablo Ignacio Galdames Millán (sündinud 30. detsembril 1996 Santiagos) on Tšiili jalgpallur, kes mängib Itaalia kõrgliigaklubis Genoa ja Tšiili jalgpallikoondises.
Ta alustas klubikarjääri Tšiili klubis Unión Española. Klubi põhimeeskonnas debüteeris ta Tšiili kõrgliigas 2014. aasta veebruaris.
Aastatel 2018–2021 mängis ta Argentina kõrgliigaklubis Vélez Sarsfield.
2021. aasta augustis sõlmis ta kolmeaastase lepingu Genoaga.
Tšiili jalgpallikoondises debüteeris Galdames 11. jaanuaril 2017 sõprusmängus Islandi vastu. Ta kuulus Tšiili koondisse 2021. aasta Copa Américal.
Katajanokka terminal
pisi|Terminalihoone Katajanokka terminal (soome keeles Katajanokan terminaali) on üks Helsingi Lõunasadama terminalidest.
Aastast 2000 liiguvad terminalist laevad ka Tallinna–Helsingi laevaliinil: Viking Cinderella (aastatel 2000–2003), Rosella (2003–2008), Viking XPRS (2008–).
Terminali teenindavad Helsingi trammiliinid 4 ja 5.
Vääna kurisu
pisi|Vääna kurisu Vääna kurisu (ka: Tõlinõmme kurisu) on kurisu Harju maakonnas Harku vallas. Kurisud kaitstakse Vääna maastikukaitseala koosseisus.
Kurisus neeldub Tõlinõmme järvest algav oja. Kurisu on ovaalne ja see on 20 m lai ja 2,5 m sügav.
Afrikaanikeelne Vikipeedia
pisi|Logo Afrikaanikeelne Vikipeedia (afrikaani keeles Afrikaanse Wikipedia) on Vikipeedia afrikaanikeelne versioon.
Afrikaanikeelne Vikipeedia sai alguse 16. novembril 2001.
Seal on artiklit, millega see on artiklite arvult. keeleversioon, ja lehekülge. Seal on registreeritud kasutajat (kellest aktiivseid on ) ja  administraatorit.
Koroonapandeemia Mehhikos
Koroonapandeemia Mehhikos on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast.
Esimene nakatunu tuvastati 2020. aasta veebruari viimasel päeval.
2021. aasta märtsi lõpul Mehhiko tervishoiuministeeriumi avaldatud andmetel ületas tegelik koroonasse surnud inimeste arv 321 tuhande piiri.
Andmestik
<br style="clear:left;" />
Termopuit
Kuumtöötlemine muudab puidu rakuehitust, viies sealt välja niiskuse, bakterid ja happed. Selline toitainevaene puit on kehv kasvulava seenhaigustele, mädanikele ja hallitustele ning peab keskkonnamõjudele oluliselt paremini vastu. Termotöötlus sobib rakendada kõikidele puuliikidele, kuid enim kasutatakse mändi, kuuske, kaske ja haaba. Sedasi töödeldud puit on atraktiivse välimusega ja keskkonnasõbralik alternatiiv troopilistele puiduliikidele. Termotöötluse läbinud puidu pind tuleb töödelda ainetega, mis kaitseksid puitu, eelkõige UV-kiirguse eest, vastasel juhul muutub puidu värvus pikaajalise UV-kiirguse mõjul hallikaks. Välitingimustes kasutatavalt termopuidult nõutakse mädaniku- ja seenekindlust, mis on enamasti tagatud.
Töötlusprotsess
Levinuim termotöötluse tehnoloogia pärineb Soomest – tööstuslik ThermoWood tehnoloogia, mille käigus puitu töödeldakse kolmes tehnoloogilises faasis. Kuid välja on töötatud ka erimeetodid: Hollandi meetod, Saksa meetod, Prantsuse tehnoloogiad (Retification protsess ja Le Bois Perdure protsess) ja Taani meetod.
Termotöötlusseade
Töötluskambrid valmistatakse roostevabast terasest ning väliskeskkonnaga kontakti vältimiseks on hermeetilised. Soojuskandjana kasutatakse õli, mida kuumutatakse gaasi- või õliküttel töötavas katelseadmes. Vajaliku auru tootmiseks kasutatakse aurugeneraatorit. Protsessi käigus eraldub puidust kõrgetel temperatuuridel gaasilisi komponente, ning need juhitakse katelseadmesse põletamisele, kuid eelnevalt jahutatakse veega, mille tulemusena genereeritakse täiendav kogus tehnoloogilist auru.
Keemilised protsessid termotöötlusel
Peamised puidu komponendid nagu ligniin, tselluloos, hemitselluloosid ja ekstraktiivained reageerivad termotöötlusel erinevalt. Hemitselluloosid ja ekstraktiivained alluvad termokeemilistele protsessidele hästi. Ligniin ja tselluloos lagunevad aeglaselt ning kõrgetel temperatuuridel. Alates 100–150 ˚C ilmnevad esmased lagunemisnähud, aga protsess on aeglane. Niiskus eemaldub tasapisi ja algab polüsahhariidide polümeerahelate katkemine. Tselluloosi molekulmass püsib konstantne kuni temperatuurini 120 ˚C, temperatuuri tõustes hakkab molekulmass vähenema. Üle 150 ˚C muutuvad puidu füüsikalised ja keemilised omadused märgatavalt. 210 ˚C-st algab märgatav tselluloosi lagunemine. Puidu värv tumeneb, lenduvad ekstraktiivained, väheneb puidu mass, tugevusomadused langevad ja väheneb ka tasakaaluniiskus. Need muutused on tingitud hemitsellulooside termilisel lagunemisel. Puidu termotöötluse mõju oleneb hemitselluloosi tüübist ja hulgast. Okaspuidus on rohkem ligniini ja vähem hemitselluloosi kui lehtpuidus. Puidu kagunemine sõltub hemitselluloosi atsetüülrühmade sisaldusest, mida rohkem seda kergemini puit laguneb. Atsetüülrühmade hüdrolüüsil moodustuvad järgnevad ühendid: äädikhape, sipelghape, rasv- ja vaikhapped, furfurool, fenoolsed ühendid, aromaatsed mittefenoolsed ühendid jt. Kaksiksidemete tekkimine keemilistes komponentides põhjustab puidu tumenemist.
Termopuidu kasutamine
Termiliselt töödeldud puit on omaduste poolest vastupidavam ja erinevates keskkondades seega laialdaselt kasutusele võetud. Sobib hästi põrandamaterjaliks, seinte sise- ja sisevooderduseks, sisustuse ja mööbliesemete valmistamiseks. Kasutusele on võetud ka parketitööstuses. Tänu biokindlusele kasutatakse termopuitu laialdaselt ka välitingimustes ja niisketes kohtades, näiteks sauna siseviimistlusel ja aiamööblina. Veel näiteid välis- ja sisetingimustes kasutamiseks: seinapaneelid, karniisid, aknad, põrandad, mänguväljakute puitdetailid, mööbel, skulptuurid.
Natalie Korneitsik
pisi|Natalie Korneitsik (2012) Natalie Korneitsik (sündinud 30. detsembril 1991 Tallinnas) on Eesti 2012. aasta.
Ta valiti 2012. aastal võistluse Eesti Miss Estonia 1. printsessiks (võitis Kätlin Valdmets). Eestit saadeti aga võitja asemel esindama Miss Universe'il hoopis Korneitsik.
Judy Garland
pisi|Judy Garland
Judy Garland (sündinud Frances Ethel Gumm; 10. juuni 1922 Grand Rapids, Minnesota – 22. juuni 1969 London) oli Ameerika filminäitleja ja laulja.
Tema tuntuim roll oli Dorothy Gale filmis "Võlur Oz" (1939). Ta kandideeris Oscarile ja võitis karjääri jooksul muidki auhindu. Ta oli näitleja ja laulja Liza Minnelli ema.
Uriah Heep
pisi|250px|Uriah Heep (2008) pisi|250px|Uriah Heep 2018. aastal Uriah Heep on inglise rock-ansambel, mis asutati 1969. aastal Londonis. Ansambli algkoosseisu moodustasid solist David Byron, kitarrist Mick Box, klahvpillimängija, kitarrist ja laulja Ken Hensley, bassimängija Paul Newton ning trummar Alex Napier. Ansambli koosseis on aja jooksul sageli muutunud. Algkoosseisu liikmetest kuulub ainsana siiani ansamblisse Box. Ansambli teiste tuntumate liikmetee hulka kuuluvad basskitarristid Gary Thain, Trevor Bolder ja Bob Daisley, basskitarrist ja klahvpillimängija John Wetton ning trummarid Lee Kerslake ja Chris Slade.